אוניברסיטת עין שמס

אוניברסיטת עין שמס (בערבית: جامعة عين شمس; באנגלית: Ain Shams University), שנוסדה בשנת 1950, היא אוניברסיטה ציבורית הממוקמת בקהיר שבמצרים.<ref></ref> האוניברסיטה מספקת השכלה ברמת תואר בוגר, תואר מוסמך ותארים גבוהים יותר.

== היסטוריה ==
אוניברסיטת עין שמס, שנוסדה ביולי 1950, היא האוניברסיטה המצרית הציבורית הלא-עדתית השלישית במניין הוותק אחרי האוניברסיטה האסלאמית אל-אזהר והאוניברסיטה האמריקאית בקהיר שקדמו לה. היא נקראה בתחילה על שמו של איבראהים פאשא, בנו של שליט מצרים מוחמד עלי, אחרי מהפכת הקצינים החופשיים ביולי 1952 שונה שמה ל"אוניברסיטת הליופוליס" ובאותה שנה הוחלף השם ל"עין שמס". הקמפוס המרכזי של האוניברסיטה ממוקם באתר ארמון זעפרן .<ref name=":0"></ref> שתי האוניברסיטאות הציבוריות הלא-עדתיות האחרות במצרים הן אוניברסיטת קהיר (לשעבר אוניברסיטת פואד) ואוניברסיטת אלכסנדריה (לשעבר אוניברסיטת פארוק). בעת הקמתה כללה עין שמס מספר פקולטות ומכונים אקדמיים, שאוחדו מאוחר יותר לאוניברסיטה.<ref></ref> המבנה האקדמי של האוניברסיטה כולל 14 פקולטות, מכללה אחת ו-2 מכונים גבוהים וכן 12 מרכזים ויחידות מיוחדות.<ref></ref>

==סמל האוניברסיטה==
סמל האוניברסיטה הוא האובליסק ושני הבזים. <ref></ref> הסמל ממחיש את הקשר בין שם האוניברסיטה להיסטוריה העתיקה של מצרים. האובליסק מייצג את בית החיים בעיר און, בעוד ששני הבזים מסמלים את האל המצרי באותה תקופה.

== קמפוסים ==
לאוניברסיטת עין שמס יש שמונה קמפוסים. כל הקמפוסים נמצאים בקהיר רבתי. <ref></ref>

הקמפוס הראשי נמצא בשכונת עבאסיה , משני צידי הרחוב הראשי אל-ח'ליפה אל-מאמון שבקהיר. הוא מאכלס את מנהלת האוניברסיטה בארמון זעפרן ואת המרכז לפיתוח החינוך המדעי, הספרייה המרכזית, המרכז לילד על שם הוּד ומעונות הסטודנטים (גברים בלבד). מצידו השני של הרחוב הראשי אל-ח'ליפה אל-מאמון נמצא הקמפוס השני, שבו פועלות הפקולטות למדעי המחשב, מדעים, משפט ואמנות. בקמפוס סמוך שוכנת הפקולטה למסחר, מדעי התרופות ורפואת שיניים.

מכללת הנשים נמצאת בקמפוס משלה. הפקולטה לחינוך ייחודי, הפקולטה לחינוך והפקולטה לחקלאות נמצאות כל אחת בקמפוס נפרד – בעבאסיה, בהליופוליס ובשוברא אל-ח'ימה, בהתאמה.

==מעונות הסטודנטים==
מעונות הסטודנטים לגברים ממוקמים ישירות מול קמפוס האוניברסיטה הראשי שבצמוד לארמון זעפרן, בעוד שהמעונות לנשים ממוקמים בקמפוס שבהליופוליס, ליד מכללת הנשים. זאת בנוסף למספר בתים חיצוניים ששכרה האוניברסיטה כדי להכיל את המספר ההולך וגדל של סטודנטים וסטודנטיות המגיעים מחוץ לקהיר.

== דירוג ==
לפי דירוג האוניברסיטאות העולמיות של Webometrics 2014 (שמטרתו לקדם פרסום באינטרנט, לא לדרג מוסדות), אוניברסיטת עין שמס מדורגת במקום השלישי במצרים, במקום ה-25 בעולם הערבי ובמקום ה-15 באפריקה. <ref></ref> <ref></ref>

== הפקת טלוויזיה ==
בשנת 2012, חברת הסרטים Misr International הפיקה סדרת טלוויזיה המבוססת על הרומן זעת ذات מאת סונאללה איברהים . צילומי סצנות המתרחשות באוניברסיטת עין שמס היו אמורים להתרחש בקמפוס האוניברסיטה במהלך שנת הלימודים. תלמידים מהאחים המוסלמים וכמה ממורי האוניברסיטה מחו, כי לדבריהם, הבגדים בהתייחס לעידן שנות השבעים שלבשו השחקניות אינו מספיק צנוע ועל כן הם אינם מאפשרים לצלם, אלא אם כן הלבוש יוחלף. גבי חורי, ראש חברת הסרטים, הצהיר כי ראש אגף ההנדסה שריף חמאד "התעקש שהצילומים יפסיקו ושנקבל החזר... והסביר שהוא לא יכול להבטיח את ההגנה על החומרים או האמנים." <ref>"[https://www.dawn.com/news/694230/islamists-halt-filming-of-egyptian-tv-series Islamists halt filming of Egyptian TV series]." Daily News Egypt. Thursday, February 9, 2012. NewsBank Record Number: 17587021. "[...]and teachers were against it, because of the clothing worn by the actresses," he said. The series, adapted from the novel "Zaat" by Egyptian author Sonallah Ibrahim, takes[...]"</ref>

== פקולטות ומכונים ==

== אישים ==
=== סגל בולט ===
* עאישה עבד א-רחמאן (1913–1998), סופרת ופרופסור מצרי לספרות (שם עט: בנת א-שאטי )

=== בוגרים בולטים ===
* שריף איסמעיל (נולד ב-1955), ראש ממשלת מצרים
* סאמח שוקרי (נולד ב-1952), שגריר מצרים בארצות הברית

== גלריית תמונות ==
<gallery>
Ain Shams University-Main Gate.JPG|שער ראשי
(قصر الزعفران (إدارة جامعة عين شمس.jpg|ארמון זעפרנה
Faculty_of_Alsun-12.JPG|בית הספר של אלסון
Eng asu main bldng.JPG|הפקולטה להנדסה
ASU Faculty of Pharmacy.JPG|פקולטה לרוקחות
</gallery>

== ראו גם ==
* אוניברסיטת קהיר
* אל-אזהר
* האוניברסיטה האמריקאית בקהיר
* אוניברסיטת אלכסנדריה

== קישורים חיצוניים ==

* 

* 
* 
* 

== הערות שוליים ==

קטגוריה:קהיר: מבנים
קטגוריה:קהיר: אוניברסיטאות ומכללות